**Hankija:** Raasiku Vallavalitsus

**Hanke nimetus** „Peningi-Raasiku kergliiklustee ja Silla tee silla rekonstrueerimisprojekti projekteerimine koos tänavavalgustusega“

**TEHNILINE KIRJELDUS**

**1. Projekti eesmärk:**

Riigihanke üldine eesmärk on Raasiku valla elanike elukvaliteedi tõstmine, sh Raasiku aleviku keskuse liiklemisvõimaluste parendamine ning üldise ohutuse tagamine Raasiku vallas ja alevikus (edaspidi JJT) projekteerimise ja rajamise käigus (olemasolevate kergteede ühendamine). Hankija eesmärk on hanke tulemusena saada käesolevatele lähteülesannetele ja Eesti Vabariigis kehtivale seadusandlusele ja projekteerimistingimustele vastav kergliiklustee silla rekonstrueerimise-ehitusprojekt, põhiprojekti staadiumis.

**2. Projekteeritava kergliiklustee asukoht:**

Projekteeritav JJT kulgeb Peningi küla - Raasiku raudteejaam (Peningi külast piki riigile kuuluvat 11310 Aruvalla-Jägala tee äärt, edasi mööda Vana-Postijaama, Jõe, Silla ja Mooni tänavat ning piki Raasiku raudteejaama katastriüksust Raasiku raudteejaamani) ja Raasiku raudteejaamast Tallinna mnt ja Jägala mnt ristmikuni (Raasiku raudteejaamast Meierei tn-le, piki riigile kuuluvat 11310 Aruvalla-Jägala maanteed kuni Tallinna mnt (11316 Raasiku jaama tee) ristmikuni) ning Raasiku alevikus Silla tee (65101:007:0246) kinnistul jalakäijate silla rekonstrueerimine.

Projekteeritava teelõigu pikkus on Peningi külast- Raasiku raudteejaama on ca 3040m ja Raasiku aleviku Meierei tänavalt - Tallinna mnt ja Jägala mnt ristmikuni ca 1730m ning Silla tee jalakäijate sild ca 82m.

**3. Lähteandmed projekteerimiseks**

3.1. Olemasolev olukord. Hankija on määranud projekteerimistingimustega ära JJT üldise asukoha, mis ei välista põhjendatud vajadusel muudatusi.

3.2. Projekteerimisel tuleb arvestada Raasiku vallavalitsuse 10. jaanuar 2022. a korraldus nr 19 (Lisa 9.2), 31. jaanuar 2022. a korraldus nr 58 (lisa 9.3), 25. september 2023. a korraldus nr 373 (Lisa 9.5), 25. september 2023. a korraldus nr 374 (lisa 9.6), Keskkonnaameti kiri 19.01.2022 nr 6-2/22/802-2, Silla tee silla ehituskonstruktsiooni audit (Lisa 9.4).

**4. Valgustatud kergliiklustee väljaehitamiseks tee-ehitusprojekti koostamine**

**4.1. Kergliiklustee**

Eskiisi staadiumis koostada projekteeritava teelõigu situatsiooniskeem ja asendiplaan. Eskiisi staadium on vajalik tee trassi kindlaksmääramiseks ning tellijale ja maaomanikele kooskõlastamiseks. Eskiis on vaja kooskõlastada ka Transpordiametis. Tellijale esitatava eskiisi asendiplaanil peavad olema kajastatud kinnistute katastritunnused ning soovitavalt positsiooninumbrid, mida projekteeritav tee läbib ning uute kinnistupiiride ettepanek. Eskiisprojektile tuleb lisada Exceli-tabel, kuhu on kantud kinnistute positsiooninumber, katastritunnus, nimi ja võõrandatava kinnistuosa pind ruutmeetrites. Eskiisprojekt tuleb esitada pdf ja dwg kujul.

Kolme ehitusloa taotlemiseks on vaja esitada kolm eelprojekti. Ehitusluba tuleb taotleda läbi [www.ehr.ee](http://www.ehr.ee)

**4.1.2. Staadium ja tähtajad:**

- eskiisprojektid (3) esitada hiljemalt 1 kuu peale hankelepingu sõlmimist

- eelprojektid (3) esitada hiljemalt 2 kuud peale eskiisprojekti kooskõlastusi

- põhiprojektid (3) esitada hiljemalt 2 kuud peale eelprojekti kooskõlastamist.

4.1.3. Koostada tööristprofiilid igal täispiketil M 1:200 ning täiendavalt iseloomulikes kohtades, millele kanda olev maapind, olemasolev tee maa-ala piir, projekteeritav maaeralduse piir, projekteeritav kate ja nõlvad, projekteeritav kraav, projektne tee telg, olemasolevad ja projekteeritavad kommunikatsioonid.

4.1.4. Koostada projekteeritava lõigu pikiprofiil, pikimõõdus 1:5000, kõrgusmõõdus 1:500 ja geoloogiline profiil 1:50.

4.1.5. Vajadusel koostada kommunikatsioonide ümberehituse või kaitsmise projektid.

4.1.6. Tagada vee piki- ja põiksuunaline äravool teemaa koridoris.

4.1.7. Projekteerida vajadusel truupe, mille täpne paiknemine ja arv leitakse projekteerimise käigus.

4.1.8. Projektiga näha ette tee alla jäävate kaabelliinide ja torustike nõuetekohane kaitsmine.

4.1.9. Projekti koosseisus tuleb anda liikluskorraldusvahendite ja nõuetekohase teekattemärgistuse paiknemise lahendus, samuti eelnevalt tellijaga kooskõlastatuna teed teenindavad elemendid (suunaviidad, pingid, prügiurnid ja muud arhitektuursed väikevormid).

4.1.10. Määrata likvideerimisele mineva haljastuse paiknemine ja maht. Näidata projekteeritav haljastus.

5.2.Valgustus

5.2.1. Projekteerida JJT nõuetekohane valgustus kaasaegsete energiasäästlike LED valgustitega. Lahendada liitumispunktid. Projektis näha ette LED valgustus terve tee ulatuses.

5.2.2.Tänavavalgustuse projekteerimise lähtetase: EPN 17 „Linnatänavad. Tehnovõrgud ja rajatised”. Osa 11.6 „Tänavavalgustus”. Ette näha maakaabliga tänavavalgustus. Esitada valgustimastidele paigaldatavate välisvalgustite eskiis eelnevalt Raasiku vallavalitsusele heakskiidu saamiseks. Tänavavalgustuse põhiprojekti koosseisus esitada:

− valgustite ja kaablite paiknemise plaanid;

− andmed liitumispunktide kohta

− materjalide tellimisspetsifikatsioonid;

− projekteeritud elektrikaabli tehnilised andmed;

− kvaliteedinõuded ning üldised materjalidele esitatavad nõuded;

− nõuded elektrikaabli paigaldamisel;

− elektrikaabli kaitsemeetmed;

− takistavate rajatiste likvideerimine ja ümbertõstmine;

− elektrikaabli paigalduskaugused teistest torudest, kaevudest, ehitistest;

− paigalduse täpsusnõuded;

− valgustite diagrammid;

− toodete ja töö kvaliteedi määramine;

− plaan ja lõiked „Ehitustööde käigus rikutud katete taastamine”.

5.2.3. Staadium: põhiprojekt

**6. Kooskõlastamine**

6.1. Trassi valiku skeem ja põhjendatud valikud JJT ja valgustuse asukohtadest ning nende rajamise vajadusest tuleb kooskõlastada Raasiku Vallavalitsusega.

6.2. JJT ehitusprojektiga peab olema tagatud kinnistute piiripunktide tähiste säilimine ehitustööde käigus. Kui piiripunktide tähiste säilimine ei ole projektlahendusega tagatud, tuleb piiripunktide taastamine kooskõlastada maaomanikuga või tuleb muuta projektlahendust.

6.3. Tehniliselt vajaliku teemaa moodustamiseks ja ehitustööde tegemiseks vajaliku teemaa kasutusõiguse omandamise protsessi alustamiseks koostada sobivas mõõtkavas katastriüksuse jagamiskava, arvestades võimalikult ühtlase teemaa laiusega võimalikult pikas ulatuses. Jagamiskava peab ära näitama JJT ehituseks vajaliku äralõike kinnistutest.

6.4. Tee-ehitusprojekt ja valgustuse põhiprojekt projekteerijal kooskõlastada Transpordiametiga ja kõikide projektiga seotud ametite/asutustega ning maaomanikega.

6.5 Silla rek. põhiprojekt projekteerijal kooskõlastada Keskkonnaametiga ja kõikide projektiga seotud kommunikatsioonide valdajatega ning vajadusel teiste projektiga seotud isikutega.

**7. Vormistusnõuded**

7.1.Hankijale antakse töö üle järgmistes etappides:

0 etapp – Eskiisprojekt trassi määramiseks ja maaomanikelt kooskõlastuste saamiseks.

I etapp – Eelprojekt, kooskõlastustega.

II etapp – kergliiklustee ehitusprojekt ja Silla rekonstrueerimisprojekt, mis võimaldab JJT koos selle valgustusega vastavalt normidele ja nõuetele valmis ehitada.

Projekti mahus esitada seletuskiri, joonised, kooskõlastused, kasutamis- ja hooldamisjuhend.

Projekti koosseisus esitada lisaks:

− asukoha skeem;

− asendiplaan;

− teekatted;

− vertikaalplaneerimine tööjoonisena;

− piki- ja ristprofiilid tööjoonisena;

− tööde mahud;

− liikluskorralduse skeem;

− teemärkide spetsifikatsioon.

7.2. JJT ehitusprojekt, sealhulgas valgustuse põhiprojekt, tuleb vormistada eestikeelsena 2 eksemplaris paberkandjal ning 2 eksemplaris CD-l . Vormistamisel kasutada järgmisi failiformaate: tekstifailid – \*doc, jooniste failid – AutoCAD\*dwg ja pdf, koos kõikide projektis kasutatud referentsfailidega; tabelite failid – \*xls.

7.3. Töömahtude loendid esitada JJT ja valgustuse ehituse ning silla rek. kohta igas eksemplaris ja CD-l \*xls tabelina. Silla ja Valgustuse põhiprojekti koosseisus tuleb esitada kasutus- ja hooldusjuhend.

**8. Projekti koostamisel juhinduda:**

8.1 kehtivatest seadustest, standarditest, normdokumentidest ja juhenditest, sealhulgas:

8.1.1 Ehitusseadustik ja selle alusel välja antud õigusaktid, sh Majandus ja taristuministri 05.08.2015 määrus nr 106 „Tee projekteerimise normid“;

8.1.2. Majandus ja taristuministri 06.07.2015 määrus nr 82 „Tee ehitusprojektile esitatavad nõuded“;

8.1.3. Majandus ja taristuministri 10.08.2015 määrus nr 101 „Tee ehitamise kvaliteedinõuded“;

8.1.4. EVS 932:2017 standardid ja EVS 613 ,,Liiklusmärgid ja nende kasutamine“ ja selle täiendused.

**9. Lisad**

9.1 Keskkonnaameti arvamus Raasiku aleviku Silla tee jalakäijate silla rekonstrueerimise projekteerimistingimuste kohta.

9.2 Raasiku vallavalitsuse 10.01.2022.a korraldus nr 19 „Projekteerimistingimuste määramine Silla tee jalakäijate silla rekonstrueerimisprojekti koostamiseks Raasiku alevikus Silla tee katastriüksusel“

9.3 Raasiku vallavalitsuse 31.01.2022.a korraldus nr 58 „Projekteerimistingimuste määramine Silla tee jalakäijate silla rekonstrueerimisprojekti koostamiseks Raasiku alevikus Silla tee katastriüksusel“ muutmine

9.4 Raasiku Silla tee silla ehituskonstruktsioonide audit (töö nr 21-109 Estkonsult)

9.5 Raasiku vallavalitsuse 25.09.2023.a korraldus nr 373 „Projekteerimistingimuste määramine Peningi-Raasiku kergliiklustee rajamiseks 11310 Aruvalla-Jägala mnt äärde Peningi külast kuni Kivisilla kinnistuni Tõhelgi külas ning Raasiku alevikus Silla tee kinnistust kuni Raasiku raudteejaamani“

9.6 Raasiku vallavalitsuse 25.09.2023.a korraldus nr 374 „Projekteerimistingimuste määramine kergliiklustee ja valgustuse rajamiseks Raasiku alevikus Meierei tänavale ja 11310 Aruvalla-Jägala mnt äärde algusega Raasiku raudteejaamast kuni Tallinna mnt ja Jägala mnt ristmikuni“